b"\n_START_ARTICLE_\nMidnapore\n_START_SECTION_\nHist\xc3\xb2ria\n_START_PARAGRAPH_\nMir Jafar, general del nabab Alivardi Khan va lluitar prop de Midnapore contra Sayyid Nur, lloctinent de Mir Habib, el 1746 en la lluita per reconquerir Orissa i evitar els atacs marathes a Bengala, Mir Habib tenia el suport dels marathes. Mir Jafar es va retirar a Burdwan i Mir Habib va poder reconquerir Midnapore f\xc3\xa0cilment. Alivardi va derrotar al cap maratha Janoji Bhosle, prop de Burdwan, el 1747 i Janoji va fugir a Midnapore i va conservar aquesta ciutat i Orissa fins al 1749 quan Alivardi va poder entrar a Midnapore que no obstant va patir diversos atacs marathes posteriorment. A la mort d'Aliwardi el 1756 el va succeir Siraj al-Daula i el 20 de juny de 1757, tra\xc3\xaft aquest per Mir Jafar, fou derrotat per Robert Clive a Plassey, consolidant el poder de la Companyia Brit\xc3\xa0nica de les \xc3\x8dndies Orientals a Bengala i Orissa. Midnapore fou cedida als brit\xc3\xa0nics per Mir Kasim el 1760, cessi\xc3\xb3 ratificada pel seu successor Mir Jafar el 1763. Fou erigida en capital de districte el 1783; el districte va patir diverses modificacions. Fou centre revolucionari (revolta dels santals de 1766-1767, i la revolta chuar el 1799). El 1836 se li va afegir el districte d'Hijli i amb canvis menor el 1872 i 1876 el districte va quedar en la composici\xc3\xb3 que va durar fins al 2001. El 1865 es va formar la municipalitat. Centre revolucionari contra els brit\xc3\xa0nics, tres governadors van ser assassinats. El fundador de la Lliga Awami de Bangla Desh i primer primer ministre d'aquest pa\xc3\xads, Huseyn Shaheed Suhrawardy era originari de la ciutat._NEWLINE_L'1 de gener de 2002 el districte unit de Midnapore es va dividir i la ciutat va restar capital de Paschim Medinipur o West Midnapore."